Μια συνηθισμένη μαρμελάδα φράουλα
Δεν είναι παρακατιανή αυτή η μαρμελάδα επειδή σας συστήνεται ως «συνηθισμένη». Εχει άλλωστε κάτι που την κάνει μοναδική: τη φτιάξατε με τα χεράκια σας.
1 κιλό φράουλες, καλοπλυμένες και καθαρισμένες, 1 κιλό ζάχαρη, χυμός από 1 λεμόνι μέτριο, 1 ξύλο κανέλας, μικρό, 3 - 4 γυάλινα βάζα των 250 ml
Για να φτιάξουμε μαρμελάδα φράουλα αρχικά, κόβουμε τις φράουλες σε μικρά κομμάτια. Τις βάζουμε στην κατσαρόλα και ρίχνουμε από πάνω τη ζάχαρη. Σκεπάζουμε με μια πετσέτα και τις αφήνουμε όλη τη νύχτα (ή 8 - 10 ώρες), για να βγάλουν τα υγρά τους. Βάζουμε την κατσαρόλα σε χαμηλή φωτιά και ανακατεύουμε καλά μέχρι να διαλυθεί εντελώς η ζάχαρη. Προσθέτουμε το ξυλάκι της κανέλας. Μόλις πάρουν βράση, δυναμώνουμε τη φωτιά και παρακολουθούμε το μαγείρεμα, ανακατεύοντας πού και πού.Όταν δέσει η μαρμελάδα, προσθέτουμε το χυμό του λεμονιού και ανακατεύουμε να πάρει μια βράση. Πετάμε το ξυλάκι της κανέλας.Βάζουμε τη μαρμελάδα φράουλα σε πεντακάθαρα αποστειρωμένα βαζάκια.Τα κλείνουμε αμέσως και τα τοποθετούμε ανάποδα – με το καπάκι προς τα κάτω – μέχρι να κρυώσουν απολύτως. Με αυτό τον τρόπο φτιάχνουμε κονσέρβες, που δεν χρειάζονται ψυγείο. 
Ζάχαρη,Λεμόνι,Φράουλα,Νηστίσιμα,Χορτοφαγικά,Χωρίς γαλακτοκομικά,Χωρίς γλουτένη